Potchefstroom

Potchefstroom is 'n stad in die Noordwesprovinsie van Suid-Afrika. Dit was die tweede oudste dorp in die ou Transvaalprovinsie naas die naburige Klerksdorp. Dit is in November 1838 deur Voortrekkerleier Hendrik Potgieter aan die oewers van die Mooirivier gestig.  Die stad staan ook as die "Stad van Deskundigheid" bekend. Dit beslaan 2 573 km² en het 162 762 inwoners (munisipaliteit 2011).Sensus 2011, Statistiek Suid-Afrika p.11 NW402: Tlokwe City Council Dit is 'n handel- en nywerheidsentrum vir die omliggende land- en mynboustreek. Potchefstroom is 120 km wes-suidwes van Johannesburg.
duimnael|links|'n Straat omsoom met eikebome in Potchefstroom

 Naamsverandering 
Daar was 'n poging deur die ANC-beheerde munisipale owerheid om die dorp se naam na Tlokwe te verander, maar baie inwoners het in opstand gekom teen die besluit – hierdie opstand is deur die organisasie Aksie Potchefstroom gelei. Die stadsraad staan tans bekend as JB Marks Plaaslike Munisipaliteit, nadat dit in 2016 met Ventersdorp saamgesmelt het.

 Universiteit 
duimnael|links|Hoofgebou van Potchefstroomkampus
Potchefstroom is 'n groot akademiese dorp. Die Teologiese Skool van die Gereformeerde Kerke in Suid-Afrika, wat in 1869 op Burgersdorp gestig is, is in 1905 na Potchefstroom verskuif.  In 1919 het "Het Potchefstroom Universiteitskollege voor Christelike Hooger Onderwijs" ontstaan uit die Literariese Departement van die Teologiese Skool.  In 1951 is die PUK erken as 'n selfstandige universiteit wat bekend sou staan as die Potchefstroomse Universiteit vir Christelike Hoër Onderwys (PU vir CHO).

Die PU vir CHO het in 2004 met die University of the Northwest in Mahikeng saamgesmelt om die Noordwes-Universiteit te word en sou voortaan bekend staan as die Potchefstroomkampus van die Noordwes-Universiteit.  Hierdie multikampus en multidiverse universiteit het tot stand gekom nadat die regering verreikende veranderings in tersiëre onderwys aangebring het en wetgewing deurgevoer het wat die aantal tersiêre inrigtings in die land verminder het.

Die Potchefstroomkampus het 33 000 studente.

Die universititeit met sy groot aantal studente speel 'n belangrike rol in die dorp se bestaan en gee aan Potchefstroom sy universiteitsdorp-karakter.

 Woonbuurte 
Potchefstroom se woonbuurte sluit die volgende in:
 Grimbeeckpark – langs die gholfbaan, tussen die Paryspad (R53) en die Mooirivier.
 Oewersig – langs die Mooirivier, langs die Universiteit se sportterrein en die R501.
 Dam Omgewing – langs die Potchefstroom Dam
 Mooivalleipark – langs die R501
 Van der Hoffpark – tussen die N12 en die PUK sportterrein.
 Die Bult – langs die PUK.
 Bailiepark – tussen die N12 en R53
 Miederpark – suid van die N12, en wes van die Mooirivier.
 Kannonierspark – Tussen die R53 en die spoorlyn, suid van die Mediclinic Hospitaal.
 Bult-Wes
 Bult-Oos
 Dassierand – (aan die westekant van Potchefstroom) wes van die R53 na Ventersdorp

 Jool 
Dit is 'n jaarlikse optog ten bate van liefdadigheid waar al die eerstejaars van die Potchefstroomkampus van die Noordwes-Universiteit, in hul koshuisverband, deur die strate van die dorp loop met vlotte wat hulle self gebou en versier het.

 Aardklop 
Die Aardklop Nasionale Kunstefees word jaarliks aan die einde van September in Potchefstroom aangebied.

 Trivia 
 Die N12 nasionale pad gaan deur Potchefstroom.
 'n Hoenderras, die Potchefstroom Koekoek, is vernoem na die stad.
 Potchefstroom is die oudste distrik in die "trans-vaal", die gebied noord van die Vaalrivier.
 Tydens die Krieketwêreldbeker 2003 is Potchefstroom se Senwespark vir drie wedstryde gebruik. Dit is ook tydens die Vrouekrieketwêreldbeker 2005 gebruik.
 Die stad het verskeie museums, insluitend die Andries Bisschiff Geologiemuseum, die Mildred van der Merwe-Radloff-museum (albei op die universiteitskampus), die Potchefstroom-museum, die Goetz-Fleischack-museum, die Andries Pretorius-museum en die Totius-huismuseum.
 Die eikelaan met meer as 700 bome en wat meer as 7 km lank is (dit strek van Potchefstroomdam in die noorde van die stad tot by die Landboukollege in die suide), is ’n nasionale erfenis.
 Die stad huisves die O.P.M. Prozesky-voëlreservaat wat oor 70 hektaar strek.SA-Venues en Pathfinda 
 Verder is die Luiperds Rugbyunie, wat hulle hoofkwartier by Olënpark het, en die Noordwes Drake- krieketspan, met hulle hoofkwartier te Senwespark, ook in die stad geleë.

 Sien ook 
duimnael|President Marthinus Wessel Pretorius se graf in Potchefstroom.
 Bezuidenhout-voorval, belastingverset en uitbreek van die Eerste Vryheidsoorlog.
 Gereformeerde kerk Cachet
 Gereformeerde kerk Noordbrug
 Gereformeerde kerk Potchefstroom
 Gereformeerde kerk Potchefstroom-Die Bult
 Gereformeerde kerk Potchefstroom-Mooirivier
 Gereformeerde kerk Potchefstroom-Noord
 Gereformeerde kerk Potchefstroom-Oos
 Gereformeerde kerk Potchefstroom-Suid
 Lys van dorpe in Suid-Afrika
 NG gemeente Eerste Vesting
 NG gemeente Potchefstroom
 NG gemeente Potchefstroom-Die Bult
 NG gemeente Potchefstroom-Grimbeekpark
 NG gemeente Potchefstroom-Miederpark
 NG gemeente Potchefstroom-Mooirivier
 NG gemeente Potchefstroom-Noord
 NG gemeente Potchefstroom-Oos
 NG gemeente Potchefstroom-Vyfhoek
 NG gemeente Potchefstroom-Wes
 NG gemeente PUK-Kandelaar
 Potchefstroom (kiesafdeling)

 Verwysings 

 Eksterne skakels 

 Potchefstroom
 Aardklop Nasionale Kunstefees
 Die Gereformeerde Kerke in Suid-Afrika
 Noordwes-Universiteit
 Potchefstroomkampus van die Noordwes-Universiteit